Բայց այն օրը, երբ Զելիհա մորաքրոջը բռնաբարեցին, երկինքն անամպ էր: Անձրև չկար: Տարիներ շարունակ միշտ հիշելու էր, թե այղ ահավոր օրը երկինքն ինչքան մաքուր էր: Ոչ թե նրա համար, որ աչքերը երկնքին հառելով՝ Աստծուց օգնություն խնդրեց, այլ նրա համար, որ խեղդվելու պահին գլուխը բարձից ընկավ և տղամարդու ծանրությունից չկարողացավ շարժվել: Հայացքն ակամա գամվել էր երկնքին և այնտեղ գովազդի հսկայական փուչիկ նկատեց: Փուչիկը նարնջագույն ու սև էր և վրան մեծ տառերով «KODAK» էր գրված: